National Organization for the Reform of Marijuana Laws

National Organization for the Reform of Marijuana Laws eli NORML on yhdysvaltalainen järjestö, jonka tavoitteena on kannabiksen vapauttaminen Yhdysvalloissa myös muutoin kuin lääkkeenä käytettynä. Se kannattaa paitsi kannabiksen vastuullisen käytön rangaistavuudesta luopumista ja kotikasvatuksen sallimista, myös sen myyntiä laillisesti kontrolloiduilla markkinoilla. NORML:n pääpaikka on Washington DC. Järjestön veroista vapautettu yksikkö NORML Foundation tekee opetus- ja tutkimustyötä.

NORML:n perusti Keith Stroup vuonna 1970. Sen johtokuntaan on kuulunut merkittäviä poliittisia vaikuttajia, kuten Philip Hart, Jacob K. Javits ja Ross Mirkarimi.

Aiheesta muualla 
 Viralliset sivut 

Yhdysvaltalaiset järjestöt
Kannabisaktivismi
Kannabis Yhdysvalloissa